Donji tok Krke.
**Krka** je rijeka u Hrvatskoj koja utječe u Jadransko more.

Rijeka Krka izvire u blizini Knina, podno 22 metarskog Topoljskog buka ili Krčića, kojeg stvara pritoka rijeke Krke - Krčić. Krčić ljeti presušuje. 

Ukupna duljina rijeke, s potopljenim dijelom ušća, iznosi 72.5 km, od čega 49 km čini slatkovodni vodotok, a 23.5 km bočati.

Krka teče Kninskim i Kosovim poljem, gdje prima prve značajne pritoke. Na izlazu iz polja Krka ulazi u kanjon. 

Najpoznatija pritoka je Čikola koja utječe između Miljevaca i Skradinskog buka te tvori slikovit sutok s **Krkom**.

Slapišta
--------

Na rijeci **Krki** se nalazi 7 slapišta.

Prvi među njima je **Bilušića buk** (22,4 m visine) koji se nalazi 16 km nizvodno od izvorišta. Poseban je upravo po tome što je on jedini slap koji se ne iskorištava za hidroenergiju.

Drugi slap je **Brljan ili Ćorića buk** (15,5 m) koji se nalazi 19 km nizvodno od izvorišta. Voda ovoga slapa i voda jezera Bjelobera ili Ćorića jezera se iskorištavaju u hidroelektrani Miljacka.

**Manojlovac** (najviši i najljepši slapovi na Krki) je treći slap koji se nalazi pola kilometra nizvodno od Brljana. Kao i mnogi slapovi, sastoji se od niza sedrenih barijera. Manojlovac je najviše slapište (59,6 m) s glavnim slapom visine 32,2 m. Okolna vegetacija je submediteranska. Voda ovog slapišta također se iskorištava za hidroenergiju u hidroelektrani Miljacka.

Preostala 4 slapa su **Rošnjak** (8,4m), **Miljacka** (23,8m), **Roški slap** (25,5m) i najpoznatiji **Skradinski buk** (45,7m). Na rijeci se nalazi i Visovačko jezero gdje je smješten otočić Visovac sa franjevačkim samostanom. Nizvodno od Skradina Krka se širi u Prokljansko jezero. U more utječe kod Šibenika.

Hidroelektrane na rijeci Krki
-----------------------------

Hidroelektrane na Krki obuhvaćaju Hidroelektranu Jaruga, Hidroelektranu Miljacka, Hidroelektranu Golubić, MHE Roški slap i MHE Krčić. 

Smještaj Hidroelektrane Jaruga ispod Skradinskog buka.
Ostaci vodne turbine Hidroelektrane Jaruga.
### Hidroelektrana Jaruga

*Glavni članak: Hidroelektrana Jaruga*
**Hidroelektrana Jaruga'** ili **HE Jaruga** je druga najstarija hidroelektrana u svijetu i prva u Europi.  Sagrađena je ispod slapa Skradinskog buka na rijeci Krki (danas unutar Nacionalnog parka Krka). Dana 28. kolovoza 1895. samo tri dana nakon prve hidroelektrane na slapovima Niagare pušten je u pogon prvi hrvatski, te jedan od prvih svjetskih elektroenergetskih sustava: Hidroelektrana "Krka" - Šibenik. Nakon HE Krke (kasnije nazvane Jaruga I) 1905. gradi se mnogo veća hidroelektrana Jaruga II. Osnovni podaci:

* vodotok: rijeka Krka, kod Skradinskog buka, Republika Hrvatska;
* tip brane: derivacijska;
* instalirani protok: 2 x 15,5 m3/s (ukupno 31 m3/s);
* raspoloživi konstruktivni pad: 24,4 m
* tip vodne turbine: 2 x Francisova turbina (1936.);
* instalirana snaga: 2 x 3,6 MW (ukupno 7,2 MW)
* godišnja proizvodnja: 33 GWh (2010.)
* godina puštanja u pogon: 1895.

### Hidroelektrana Miljacka

*Glavni članak: Hidroelektrana Miljacka*
**Hidroelektrana Miljacka** ili **HE Miljacka** se nalazi na rijeci Krki, 15 kilometara nizvodno od Knina. Osnovni podaci:

* vodotok: rijeka Krka, 15 kilometara nizvodno od Knina, Republika Hrvatska;
* tip brane: derivacijska;
* instalirani protok: 3 x 8 + 1 x 6 m3/s (ukupno 30 m3/s)
* raspoloživi konstruktivni pad: 102 m;
* tip vodne turbine: 4 x Francisova turbina (3 x 1956. + 1 x 1906.);
* instalirana snaga: 3 x 6,4 + 1 x 4,8 MW (ukupno 24 MW);
* godišnja proizvodnja: 122 GWh (2010.);
* godina puštanja u pogon: 1906.

### Mala hidroelektrana Golubić

*Glavni članak: Mala hidroelektrana Golubić*
**Mala hidroelektrana Golubić** ili **MHE Golubić** se nalazi na rijeci Butišnici, pritoci rijeke Krke. Osnovni podaci:

* vodotok: rijeka Butišnica, Republika Hrvatska;
* tip brane: derivacijska;
* instalirani protok: 2 x 7 m3/s (ukupno 14 m3/s);
* raspoloživi konstruktivni pad: 59 m;
* tip vodne turbine: 2 x Francisova turbina (1981.);
* instalirana snaga: 2 x 3,75 (ukupno 7,5 MW);
* godišnja proizvodnja: 29 GWh (2010.);
* godina puštanja u pogon: 1981.

### Mala hidroelektrana Roški slap

*Glavni članak: Mala hidroelektrana Roški slap*
**Mala hidroelektrana Roški slap** ili **MHE Roški slap** je mala hidroelektrana koja je izgrađena je 1909. na položaju Roškog slapa na rijeci Krki i, uz Hidroelektranu Jarugu i Hidroelektranu Miljacku koje se nalaze na istom vodotoku, predstavlja jednu od prvih izgrađenih hidroelektrana u nas i u Europi. Njena je prvobitna namjena bila opskrba električnom energijom rudnika u Siveriću i, kasnije, rasvjete grada Drniša. U svojoj je dugoj povijesti promijenila nekoliko država i vlasnika, da bi s radom prestala u vrijeme Domovinskog rata, za vrijeme kojeg je postrojenje napušteno i uništeno. Sanacija Male hidroelektrane Roški slap otpočela je u ljeto 1997. i okončana je u proljeće 1998. kada je postrojenje pušteno u probni rad. Osnovni podaci:

* vodotok: rijeka Krka, Republika Hrvatska;
* tip brane: protočna;
* instalirani protok: 2 x 12 m3/s;
* raspoloživi konstruktivni pad: 18,3 m;
* duljina dovodnog tunela: 200 m;
* tip vodne turbine: 2 x Ossberger SH 1.174;
* prozvođač: Ossberger turbinenfabrik GmbH, Njemačka;
* tip električnog generatora: TNC9 636-8;
* proizvođač: Uljanik TESU, Pula, Hrvatska;
* instalirana snaga: 2 x 0,882 MW (ukupno: 1,764 MW);
* godišnja proizvodnja (prosjek): 7,5 MWh;
* godina puštanja u pogon: 1998.;

### Mini hidroelektrana Krčić

*Glavni članak: Mini hidroelektrana Krčić*
**Mini hidroelektrana Krčić** ili **mHE Krčić** ima jednu Francisovu turbinu snage 0,375 MW. Godišnja proizvodnja je 1 GWH (2010.). Nalazi se na rijeci Krki, u blizini Knina i puštena je u pogon 1988.

Nacionalni park Krka.
Krka na ulazu u Prokljansko jezero.

Nacionalni park
---------------

Njezin tok od Knina do Skradina proglašen je Nacionalnim parkom površine 111 četvornih km.

Bez obzira na status nacionalnog parka, vodom rijeke upravlja HEP-Hrvatska elektroprivreda, pa se za sušnih perioda u riječni tok i na same slapove ne pušta ni biološki minimum vode. To dovodi do stradavanja organizama koji žive u koritu, kotlima te dolazi i do sušenja sedrenih barijera.

Veze
----

* Nacionalni park Krka

Izvori
------

1. ↑   Arhivirano 2009-07-31 na Wayback Machine-u "HE na Krki", HEP Proizvodnja d.o.o. www.hep.hr, 2012.
2. ↑    "Nacionalni park Krka - prva hidroelektrana u svijetu"

* Don Krsto Stošić: "Rijeka Krka sa 54 slike", Vlastita naklada, Tisak Pučke tiskare u Šibeniku, Šibenik, 1927.

Vanjske veze
------------

|  |  |
| --- | --- |
|  | U Wikimedijinoj ostavi ima još materijala vezanih za: **Krka** |

| * p
* r
* u
Hidrografija Hrvatske |
| --- |
| Rijeke | 
Bednja •
Boljunčica •
Bosut •
Cetina •
Česma •
Dobra •
Drava •
Dunav •
Gacka •
Glina •
Glogovnica •
Ilova •
Jadro •
Jesenica •
Karašica (Drava) •
Karašica (Dunav) •
Korana •
Krapina •
Krka •
Kupa •
Kupčina •
Lika •
Lonja-Trebež •
Mirna •
Mrežnica •
Mura •
Neretva •
Odra •
Ombla •
Orljava •
Pakra •
Plitvica •
Raša •
Rječina •
Sava •
Slunjčica •
Spačva •
Studva •
Sunja •
Sutla •
Una •
Vuka •
Zrmanja
 |
| Jezera | 
Baćina •
Banova Jaruga •
Blaćansko  •
Borovik  •
Butoniga •
Dubrava •
Kruščica •
Lokve •
Plitvice •
Peruća •
Prukljan •
Varaždin •
Vransko (Cres) •
Vransko (Dalmacija)
 |
| Zaljevi | 
Bakarski zaljev •
Budava •
Karinsko more •
Kaštelanski zaljev •
Kvarnerski zaljev •
Limski kanal •
Malostonski zaljev •
Novigradsko more •
Pulski zaljev •
Puntarska draga •
Tršćanski zaljev •
Venecijanski zaljev
 |
| Kanjoni i ritovi | 
Paklenica •
Kopački rit •
Lonjsko polje
 |
| Vodopadi | 
Miljacka •
Roški slap •
Skradinski buk •
Slap Krčić •
Štrbački buk •
Zarečki krov
 |
| **Popis rijeka u Hrvatskoj** • **Popis rijeka u Hrvatskoj prema dužini** • **Popis zagrebačkih potoka** • **Popis jezera u Hrvatskoj** |